b"\n_START_ARTICLE_\nV\xc3\xa4in\xc3\xb6 Kokkinen\n_START_SECTION_\nBiografia\n_START_PARAGRAPH_\nVa n\xc3\xa9ixer el 25 de novembre de 1899 a la ciutat de Hollola, poblaci\xc3\xb3 situada a la prov\xc3\xadncia de Finl\xc3\xa0ndia del Sud, que en aquells moments formava part del Gran Ducat de Finl\xc3\xa0ndia (ducat depenent de l'Imperi Rus) i que avui en dia es troba a Finl\xc3\xa0ndia)._NEWLINE_Va morir el 27 d'agost de 1967 a la seva resid\xc3\xa8ncia de Kouvola, poblaci\xc3\xb3 situada a la regi\xc3\xb3 de Kymenlaakso.\n_START_SECTION_\nCarrera esportiva\n_START_PARAGRAPH_\nVa participar, als 28 anys, en els Jocs Ol\xc3\xadmpics d'estiu de 1928 realitzats a Amsterdam (Pa\xc3\xafsos Baixos), on va aconseguir guanyar la medalla d'or en la prova de pes mitj\xc3\xa0 (-75\xc2\xa0kg.) de la modalitat de lluita grecoromana. En els Jocs Ol\xc3\xadmpics d'estiu de 1932 realitzats a Los Angeles (Estats Units) aconsegu\xc3\xad revalidar aquest t\xc3\xadtol en aquesta mateixa categoria (-79\xc2\xa0kg.). En els Jocs Ol\xc3\xadmpics d'estiu de 1936 realitzats a Berl\xc3\xadn (Alemanya nazi) finalitz\xc3\xa0 en quarta posici\xc3\xb3, aconseguint aix\xc3\xad un diploma ol\xc3\xadmpic._NEWLINE_Al llarg de la seva carrera aconsegu\xc3\xad guanyar cinc medalles en el Campionat d'Europa de lluita, una d'elles d'or."